ISIGIDIMI SAMAXOSA, SEPTEMBER 1, 1881.

3

Enye kwi fama e Karu ipilise inciniba zada zambini zimiwa ngama tambo. Enye iliginye ise ncinane, yamiwa lilo emqaleni, wayi hlinza, walikupa, wabuya wayitunga; yendala enye, wenza kwa lento, zapila noko intaka.

Umntu xa aya kukwela ku Loliwe maka lumkele ukuba abe nayo imali encinane ye Tikiti. Aku lindelekile ukuba aba tengise be Tikiti bahlale bene mali encinane yoku tshintshela bonke abantu abafuna i Tikiti. Bati ke nokuba banayo i itshintshi bangavumi nayo ngokunga abantu abangeqele ukuza ngapandle kwe mali encinane.

Isandla se Ruluneli elu Sutu:—Kuke kwa celwa u Col. Bowker obeyinkosi yono ngqayi ukuba azalise lendawo, walile kodwa; kwacelwa ke u Mr. Joseph M. Orpen, obemele i Aliwal North e Parlamente, wavuma. Sisati tina ngu Mr. Emile Rolland obeya kuyilungela lendawo. Soka sikangele ke ukuhamba kwezinto pantsi ko Mr. Orpen, pambi kokuba siti uyifanele lendawo akayifanele kusinina.

Indoda endala eyatsha ibilele ngase ziko inxilile e Uitenhage kwi nyanga ezi dlulileyo ukufa kwayo kubange ubu lumko kunyana wayo omkulu obesela kakulu utywala. Ute akumbona uyise egquma pantsi kwe ntlungu zokutsha awayetshe ngako, wada wambona ebuba zezo ntlungu wa gqiba ekubeni akasayi kuze abuye ayipate i *glasi.* Namhlanje lomambane siva ukuba ngum Tempile, kanjako ngumfuni. Singa nomninawe wayo angam landela.

Ngohlobo olungafanelekileyo wahlutwa kuma Mpondo u Mzimvubu ngu Sir B. Frere wawenza umhlaba ka Rulumente. Akatazekile yilonto ama Mpondo, akayeka ukumazisa u Rulumente, ote kodwa yena wayinika indlebe ebutulu imitandazo yawo. Apo kungena kona inqanawa kuma Ngesi apa, kudla ngokubizwa imali ekutiwa zi *Customs* ngayo yonke impahla efikayo. Ngale nyanga u August ama Ngesi atile akona alile ukuyibatala le mali, kwati kwakutiwa mayibatale, asuka ahlanganisa abantsundu, abaxobisa, azipanga impahla kuba hlanganisi bemali. I bonile i Rulumente ukuba ayinakubenza nto aba bantu ngomteto we Koloni yaselisiti, lo mali mayingabi sahlanganiswa.

U B. Myedi usicela ukuba sazise izihlobo zake ngokukodwa udade wabo u *Naomi Xaba—*uko nokwa Gqumahashe kambe u *Naomi—*ukuba bada bakululeka ekuvalelweni ngabe Sutu. Use Herschel ngoku apo alungiselela kona usapo, nokuba wenziwa inkubele imilenze yomibini wasinda noko ngokuba u Tixo engakufuni ukufa komoni. Ngo Daniel Msimang, no Jonathana Xaba ati bangamazi udade wabo lowo. Nama Kumalo o Samuel no Lukas baya celwa ukuba bazihambise indaba ezo. Ubika nempilo yonina u Mariya. Elinye igama lika Myedi lo ngu Jacob ongu Suhlawe. Azisakuba naluncedo luni ezindaba kwisi ninzi sabafundi belipepa kodwa zanele ukubonisa ububi obuno kwenziwa yimfazwe. Enye into siyifaka lenteto kuba sivelana nabantu abebe pitizeliswe yimfazwe benga bangonwabisa intliziyo zaba hlobo abaninzi. Kodwa singake simcele u Mr. Myedi ukuba akangele kupuwu esilwenze kwisicelo sika Mr. Ntsiko.

Enye ku madodana afundileyo antsundu ibale incwadi yayifaka epepeni lase Grahamstown, itetelela uku kululwa ko Edmund Sandile nezinye inkosana ezi mnyama ezi sebu banjweni e Cape Town. Iti uku xoxa kwayo inkabi yendodana: u Edmund ufa ngenxa yemfazwe ka Rili um Gcaleka, kanti akuko nkosi yakwa Gcaleka ibanjiweyo; u Rili uxolelwe, u Sigcau uxolelwe. Xa kutiwa wa vukela u Rulumente u Edmund nabanye, makahlale ke ngoko ebu konxweni, uti lomfo u Lerothodi no Masupha no Joel bavukile kanti bona banikwe nomhlaba wabo, enga sateti nto ngoku banjwa. Ufike lombaleli we *Journal* ati kuko umtandazo ozakutunyelwa lu dodana olufundileyo kwi Ruluneli, wokubeka pambi ko Mhlekazi ezindawo. Lento siyayitakazela; amandla etu oku tandaza kwi Ruluneli asikazange siwa sebenzise tina midaka yase Koloni. Into ebesisuke siyenze ibiye posisekileyo kanye, ebisuke ilucitacite uhlanga lwetu—siteta eyokuvukelana no Rulumente. Indlela yomtandazo yeyona iyiyo apa kwa Rulumente, asita. ndabuzi wopendula kamnandi u Sir Hercules Robinson Lomtandazo kufuneka uhanjiswe kakulu ukuze ube namagama ama ninzi. Wanga lo mtandazo unga ngowabo bonke aba mnyama ngapandle kokuketwa zintlanga. Ukukululwa kwezi nkosi ku ngebe nayo nencinane ingozi kokwetu ukubona.

Kuko incwadi ebe mnandi kuti evela ku mbali oti uyi *Ntengu ene nkomo.* Asitandabuzi bonke aboyi tabata inkatazo yokuyifunda—singaba cebisa ukuba bayifunde bonke—bozi pakamisa intloko beve sebesiti, njengoko senjenjalo, “Amen,” baku gqiba ukuyifunda. I mnandi inteto yayo iteta izibakala kanjako. Ayifuni mazwi etu; izitetela ngokwayo. Yofunyanwa kwindawo esiyipe aba Balelani. Enye indawo esikolwa ukuba boyifumana imnandi aba lesi betu “*Nyumbuzo nemiteto elishumi ye Nxila.”*

Ngo June *Isigidimi* sabalisa uku baptizwa kuka Kagaso Sazuze omnye weziqamo zokuqala zabafundisi abaya kushumayela i Vangeli pakati kwe Africa. Nge 14 ku August u Rev. Dr. Stewart ubaptize abafana bakwa kona ababini u Kolimbo Nyaleza no Evangeli Sezamantya. Ukubonela olu baptizo kwavusa ingcingane ezininzi ngabantu abase sebunyameni, bekaya laba bafana, zongezelelwa yinto yokuba seliyi Cawa yokugqibela beyingena apa e Lovedale abafana abo. Banduluka ngo 18, besimka nemitandazo yabo bonke aba maziyo nabamkatalelayo u Tixo kwezi ndawo.

Ipepa lase Grahamstown i *Journal* lizame ukuguqulela esi Ngesini enye yezi “Mpawana” lasuka lalahleka. Kwaba ngayaziyo lonto kuba fundi betu singati sisiqingata esasite kuso ingxoxo ye mipu selindala ngohlobo lokuba ipele nencasa, nesasitetisa kuso umfana ka Bulube, esi siguquleIwe kokwama Ngesi. Elipepa lifike liti sivusa ingxoxo yemipu ngokutsha, kwelixa sasiyibulala tina. Site sakufunda ubudenge be *Journal* asabinaku nceda ukuba singahleki. Singavuya lite elipepa ngomso xa liguqula inteto ye *Sigidimi* lingayandisi ngapezu kokuba injalo.

Lenyanga ipelayo u August ibe nezigigaba ezitile. Kubeko into esingazanga sayivanange mbali yokufumana abantu abafanelekileyo bazimele ibe kungeko nto bayenzileyo yaziwa mntu. U Capt. D’Arcy wabesendlwini ka Rev. C. Taberer e Mtwaku ehambele, kute ngaxa litile wabonakala elwasu ehamba, kude kwalixesha engabuyi, bada bazixonxa indlebe endlwini.—Umntu uye pi? Umntu uye pi? Kodwa mntu waya. Ipumile imikosi ukuya kufuna, kwada kwapuma no nompilinga. Xoka; lube lunyalo, kunanamhla. Intombi yomlungu e Bayi yenze kwa lonto. Noko, makubulelwe u Qamata, ibuye yafunyanwa. Enye intwana kukuzimela kwamakwenkwe amabini esikolo sase Heald Town, engenzanga nto pofu, ekucingelwa ukuba agodukile. Lento baninzi abaya kuti lupau lweli xesha. Sisakamise imilomo tina kuku mangaliswa.

Ngomhla we 9 ku August kutshatiswe u Rev. Ebenezer Magaba, wase Heald Town, ku Miss Duma, wase Fort Beaufort, kwa Slinger, umfundisi owaba bopelelayo aba bantu babini ngu Rev. Geo. Chapman, wakwase Heald Town, encediswa ngu Rev. John Wilson, wase Fort Beaufort. Babe baninzi abahlobo be soka ne ntombi ababeko beye kuteta amatamsanqa pezu kwesi bini eso singena kwinxwaleko zobomi babatshatileyo, sishiya ubunandi bobu soka nobu ntombi. Isibonakalo sezinto zalomhla womtshato kwaba beko asika libaleki nanamhla. U Mr. Magaba yindodana encinane efike yazingenisa emsebenzini wobufundisi kwi ramente yama Wesile. Singa angahlala ngokonwaba, nangoxolo ebomini bake obutsha nomtshakazi wake, awufeze ngokufanelekileyo umsebenzi awutatele pezu kwake.

Kade elila amadodana akowetu ngokuti imfundo epakamileyo akanakuyifumana; izikula ezikulu ezinje ngozi South African College e Cape Town, nozi Stellenbosch College nozi Gill College ema Somerset East akana kuzingena. Esi sikalo okunene besiqondeka, kuba bambalwa kwi midaka abanako ukubatalela abantwana babo ezikolweni imali ingange £100, £120, etc. ngonyaka, kunye nengubo nokudla. Kobu bunyama boku kohlwa, kuko namhla intlantsana ebangwe linene elisand’ ukububa e England, u Mr. Croll. Ib’ isityebi indoda le, yati ke ekufeni kwayo inxenye yemali yayo yayabela izikolo ezikulu ezitile apa e Koloni. Ezi zikolo yi South African College; Grey In­stitute, Port Elizabeth; Gill College, Somerset East. Ngati yi £8000 imali ayinikele isikolo ngasinye kwezi sizibalileyo. Ute ke yeyokuba imane ibatalela abafundi abatile kwezi zikolo abafuneka bepumelele uviwo pambi kokuba bafumane ilungelo lokufunda kwi zikolo ezo ngalo mali. Ucacise mhlope ukuba akusayi kuketwa *bala*, ngqoboko, nantoni, no mnyama ke ngoko unoku ngena. Amakaba anentloko akowetu anetuba namhla, kunjanina akuke azidele angene.